CELEX: 22016D2193
Language: hr
Date: 2015-06-11 00:00:00
Title: Odluka Zajedničkog odbora EGP-a br. 158/2015 od 11. lipnja 2015. o izmjeni Priloga XIII. (Promet) Sporazumu o EGP-u [2016/2193]

15.12.2016   
               
               
                  HR
               
               
                  Službeni list Europske unije
               
               
                  L 341/54
               
            ODLUKA ZAJEDNIČKOG ODBORA EGP-a
      br. 158/2015
      od 11. lipnja 2015.
      o izmjeni Priloga XIII. (Promet) Sporazumu o EGP-u [2016/2193]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (dalje u tekstu: Sporazum o EGP-u), a posebno njegov članak 98.,
      budući da:
      
                  (1)
               
               
                  Uredba Komisije (EU) br. 361/2014 оd 9. travnja 2014. o utvrđivanju detaljnih pravila za primjenu Uredbe (EZ) br. 1073/2009 Europskog parlamenta i Vijeća u pogledu dokumenata za međunarodni prijevoz putnika običnim i turističkim autobusima i o stavljanju izvan snage Uredbe Komisije (EZ) br. 2121/98 (1) treba se uključiti u Sporazum o EGP-u.
               
            
                  (2)
               
               
                  Uredbom (EU) br. 361/2014 stavlja se izvan snage Uredba Komisije (EZ) br. 2121/98 (2) koja je uključena u Sporazum o EGP-u i koja se stoga treba isključiti iz njega.
               
            
                  (3)
               
               
                  Prilog XIII. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Prilog XIII. Sporazumu o EGP-u mijenja se kako slijedi:
      
                  1.
               
               
                  Nakon točke 32.a (Uredba (EZ) br. 1073/2009 Europskog parlamenta i Vijeća) umeće se sljedeća točka:
                  
                              „32.aa
                           
                           
                              
                                 32014 R 0361: Uredba Komisije (EU) br. 361/2014 оd 9. travnja 2014. o utvrđivanju detaljnih pravila za primjenu Uredbe (EZ) br. 1073/2009 Europskog parlamenta i Vijeća u pogledu dokumenata za međunarodni prijevoz putnika običnim i turističkim autobusima i o stavljanju izvan snage Uredbe Komisije (EZ) br. 2121/98 (SL L 107, 10.4.2014., str. 39.).
                              Za potrebe ovog Sporazuma odredbe Uredbe tumače se uz sljedeće prilagodbe:
                              
                                          (a)
                                       
                                       
                                          Države EFTA-e priznaju dokumente EU-a koje su izdale države članice EU-a, a EU i države članice EU-a priznaju dokumente koje su izdale države EFTA-e.
                                       
                                    
                                          (b)
                                       
                                       
                                          U članku 7. riječi ‚zakonodavstvo Unije’ tumače se kao ‚zakonodavstvo koje je primjenjivo u skladu sa Sporazumom o EGP-u’.
                                       
                                    
                                          (c)
                                       
                                       
                                          U dokumentima koji su izneseni u prilozima od II. do VI. riječi ‚država članica/države članice’ tumače se kao ‚država članica/države članice EU-a ili država/države EFTA-e’, riječi ‚zakonodavstvo Unije’ i ‚relevantno zakonodavstvo Unije’ tumače se kao ‚Sporazum o EGP-u’, riječi ‚zakonodavstvo Zajednice’ tumače se kao ‚zakonodavstvo koje je primjenjivo u skladu sa Sporazumom o EGP-u’, a riječi ‚licencija Zajednice’ tumače se kao ‚licencija’.
                                       
                                    
                                          (d)
                                       
                                       
                                          U Prilogu II. dijelu C tekst točke 1. podtočke v. tumači se kao ‚porez na dodanu vrijednost (PDV) ili porez na promet na usluge prijevoza.’
                                       
                                    
                                          (e)
                                       
                                       
                                          U dokumentima koji su izneseni u prilozima II., III., IV., V. i VI., riječi ‚Island (IS), Lihtenštajn (FL) i Norveška (N)’ dodaju se na svaki popis auto-oznaka država, a riječi ‚kako je prilagođena za potrebe Sporazuma o Europskom gospodarskom prostoru’ dodaju se nakon riječi ‚Uredba (EZ) br. 1073/2009’ i nakon riječi ‚Uredba (EZ) br. 1073/2009 od 21. listopada 2009. o zajedničkim pravilima za pristup međunarodnom tržištu usluga prijevoza običnim i turističkim autobusima i o izmjeni Uredbe (EZ) br. 561/2006’.
                                       
                                    
                                          (f)
                                       
                                       
                                          U tablicu u dokumentu u Prilogu VI. umeću se kratice ‚IS’, ‚FL’ i ‚N’.”
                                       
                                    
                        
            
                  2.
               
               
                  Brišu se tekst točke 33.c (Uredba Komisije (EZ) br. 2121/98) i tekst Dodatka 6.
               
            Članak 2.
      Vjerodostojni su tekstovi Uredbe (EU) br. 361/2014 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 12. lipnja 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1) ili na dan stupanja na snagu Odluke Zajedničkog odbora EGP-a br. 88/2014 od 16. svibnja 2014. (3), koji je god datum kasniji.
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 11. lipnja 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  SL L 107, 10.4.2014., str. 39.
      
      
         (2)  SL L 268, 3.10.1998., str. 10.
      
      
         (*1)  SL L 310, 30.10.2014., str. 40.
      
      
         (3)  Ustavni zahtjevi nisu navedeni.